A vajúdó hegység
Egy hegy vajúdott és olyant,
        olyan fájdalmasat sikoltott,
        hogy mindenki felérohant,
        hivén, méhében várost hordott
s Párisnál is nagyobbat szülhetett:
        s a hegység szült egy egeret.

        Látom e mesén merengvén:
        képzelgés, - de a sorok
        értelmét kibontja elmém
        s egy költőre gondolok,
    ki szól: «Megpendült íme lantom,
s titánok harca dúl, égzengés zeng a lanton.»
Nagy szó; de többnyire mit szűl íly képzelet?
                       Szelet.

Versek